Боян Бойчев
Еротично

chitanka.info

Толкова си красива!

Полудявам от страст.

И ръцете ми търсят

Магнетичния допир на твоето тяло,

Дланите търсят

Магията на твоите длани,

Устните търсят

Вкуса на твоите устни,

Треперя от страст

И не искам да те пусна

Нито за миг.

Искам само телата ни

Да танцуват,

Да те галя, да те целувам

До полуда, до забрава.

Обхождам очертанията

На твоето тяло,

Потапям се в красотата изцяло,

Бедрата ти ме прегръщат.

Танцуваме бясно, танцуваме страстно,

Светът се взривява,

Престава да съществува.

Остава единствено

Неизмеримото блаженство,

Усещане за безтегловност

И ние.

Лежим без всякакви условности.

Любувам се на твоето тяло божествено

И си мисля:

Толкова си красива.

юни 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.